UEFA Liga nacija
<s>UEFA Liga nacija () je međunarodno fudbalsko takmičenje nacionalnih seniorskih reprezentacija članica UEFA-e.</s><s>Prva sezona takmičenja počinje u septembru 2018, nakon Svetskog prvenstva u fudbalu koje će ove godine biti održano u Rusiji, a pobednik će biti odlučen u junu 2019.</s><s>Liga nacija treba da zameni prijateljske utakmice i time postane treće najveće takmičenje evropskih reprezentacija, odmah nakon Svetskog i Evropskog prvenstva.</s>

<s>Reprezentacije su podeljene u četiri divizije po rangu (A, B, C i D), svaka divizija ima po četiri grupe, sa po tri ili četiri reprezentacije.</s><s>Pobednici svake grupe plasiraju se na fajnal for, dok će pobednici svake divizije izboriti plasman na Evropsko prvenstvo.</s><s>Ako plasman na prvenstvo preko Lige nacije izbori ekipa koja se plasirala preko redovnih kvalifikacija, na njeno mesto prebacuje se naredna ekipa po plasmanu.</s><s>Takođe, najbolja reprezentacija iz svake divizije obezbediće plasman u višu diviziju, dok najslabija ispada u nižu.</s>

<s>Prava na TV prenose u Srbiji, Hrvatskoj, Bosni i Hercegovini, Crnoj Gori, Sloveniji i Makedoniji ima televizija Sport klub.</s>

<s>Usvajanje 
Oktobra 2013, Ingve Halen, predsednik Fudbalskog saveza Norveške, potvrdio je da se razgovara o osnivanju trećeg međunarodnog takmičenja za reprezentacije članice UEFA-e, ali je upozorio da se sve tek zamišlja.</s><s>U martu 2014, Đani Infantino, tada generalni sekretar UEFA-e, izjavio je da će jedna od prednosti predloženog takmičenja biti pomoć manje istaknutim savezima u sređivanju igre sopstvene reprezentacije.</s><s>Greg Dajk, tada predsednik Fudbalskog saveza Engleske, izjavio je da će takmičenje biti veoma privlačno, jer se očekuje da će Engleska moći da igra protiv najboljih evropskih reprezentacija.</s><s>Stiven Martens, generalni sekretar Fudbalskog saveza Belgije, rekao je da će niže pozicionirane reprezentacije imati finansijske koristi od takmičenja jer će televizijski ugovor sa UEFA-om biti centralizovan.</s>

<s>Format takmičenja 
Prema odobrenom formatu (pre nego što je tkzv.</s><s>Kosovo postalo član UEFA-e), a sada 55 reprezentacija (uključujući tkzv.</s><s>Kosovo), biće podeljeno u četiri divizije, odnosno Lige.</s><s>12 reprezentacija u Ligi A, 12 u Ligi B, 15 u Ligi C i 16 u Ligi D. Reprezentacije iz Lige A će se takmičiti za pobednika Lige nacija, dok će se timovi iz ostalih liga takmičiti za prolaz u višu diviziju ili ispadanje u nižu.</s><s>UEFA Liga nacija će biti povezana sa kvalifikacijama za Evropsko prvenstvo obezbeđujući time reprezentacijama još jednu šansu da se kroz plej-of plasiraju na Evropsko prvenstvo.</s><s>Liga nacija je takođe namenjena da bude deo budućih kvalifikacija za Svetsko prvenstvo.</s>

<s>Povezanost sa Evropskim prvenstvom</s>

<s>UEFA Liga nacija je povezana sa kvalifikacijama za Evropsko prvenstvo, obezbeđujući reprezentacijama novu šansu da se kvalifikuju na Evropsko prvenstvo.</s>

<s>Svaka divizija ima četiri grupe, pobednici grupa obezbeđuju plasman u polufinale te divizije.</s><s>Ako je pobednik grupe već obezbedio plasman na Evropsko prvenstvo kroz kvalifikacije, njegovo mesto u polufinalu zauzeće naredna ekipa u grupi, koja nije obezbedila učešće na prvenstvu.</s><s>Ukoliko manje od četiri tima iz cele divizije nije obezbedilo plasman na Evropsko prvenstvo, preostalo mesto u polufinalu te divizije zauzeće ekipa iz niže divizije.</s><s>U polufinalu, najbolje rangirana reprezentacija igraće protiv najgore rangirane, dok će druga najbolje rangirana reprezenacija igrati protiv treće najbolje rangirane.</s><s>Najbolje rangirana selekcija igraće u polufinalu kući, dok će se lokacija finala odlučivati žrebom dvoje finalista.</s><s>Ovo se primenjuje u sve četiri divizije, pobednici obezbeđuju plasman na Evropsko prvenstvo, na kome učestvuju 24 reprezentacije.</s>

<s>Povezanost sa Svetskim prvenstvom</s>

<s>UEFA Liga nacija je povezana sa kvalifikacijama za Svetsko prvenstvo, obezbeđujući reprezentacijama novu šansu da se kvalifikuju na Svetsko prvenstvo.</s><s>Liga nacija će biti korištena prvi put zajedno sa kvalifikacijama za Svetsko prvenstvo 2022, koje će biti prilagođene broju dostupnih mesta.</s>

<s>Divizije 
U Ligi nacija učestvuje 55 evropskih reprezentacija, koje su podeljene u četiri divizije.</s><s>Reprezentacije su podeljene po divizijama na osnovu plasmana nacionalnih timova na UEFA listi nacionalnih koeficijenata.</s>

<s>Divizije:</s>

<s>Reference</s>

<s>Spoljašnje veze</s>

<s>Zvanični sajt</s>

<s>Međunarodna fudbalska ili nogometna takmičenja
Liga nacija</s>

